Ma sterf tydens ongeluk, twee kinders kritiek | Maroela Media
Paul Herbst, woordvoerder van IPSS Medical Rescue, het gesê paramedici is na die toneel ontbied en ooggetuies het berig 'n vragmotor en 'n motor het gebots.
"Die vrou se liggaam was in die motor vasgekeer. Sy het noodlottige beserings opgedoen," het Herbst verduidelik. Daar moes van meganiese toerusting gebruik gemaak word om haar liggaam uit die motor te verwyder.
"Die twee kinders is albei op asemhalingsmasjiene. Een van die kinders is met 'n helikopter na 'n nabygeleë hospitaal geneem en die ander is per ambulans vervoer."